
Vesolje 


Iz VVikipedije, proste enciklopedije 

Vesolje ali vsemirje je pojem , s katerim so v prvi polovici 20. stoletja imenovali 
celotni prostorsko-časovni kontinuum^, v katerem se živi skupaj s snovj o in 
energijo, ^ vključno s planeti, zvezdami, galak sijami. Tudi bivajoča bitja so snovna. 
V tem smislu v največjem merilu poskuša razumeti Vesolje kozmologija - znanost, ki 
se je razvila iz astronomije in fizike. V drugi polovici 20. stoletja je razvoj opazovalne 
kozmologije , imenovane tudi fizikalna kozmologija, razdelil pomen besede Vesolje 
med opazovalnimi in teoretičnimi kozmologi. V opazovalni kozmologiji po navadi 
opuščajo upanje opazovanja celotnega prostorsko-časovnega kontinuuma, teoretični 
kozmologi pa niso izgubili upanja najti najbolj razumljivih razmišljanj za modeliranje 
celotnega prostora-časa, navkljub velikim težavam pri predstavljanju kakršnekoli 
izkustvene zvezanosti s takšnimi razmišljanji in tveganosti preiti v metafiziko. Čeprav 
prostorska velikost celotnega vesolja ni znana, je možno meriti opazljivo vesoljeJ 2 ^ 

Najzgodnejše znanstvene modele vesolja so razvili stari Grki in indijski filozofi. Prvi 
modeli so bili večinoma geocentrični, kjer je bila Zemlja središče Vesolja.fPOifUi 
Sčasoma so točnejša astronomska opazovanja vodila Nikolaja Kopernika, da je razvil 
heliocentrični model s Soncem v središču Osončja. Pri razvoju splošnega 
gravitacijskega zakona je Isaac Newton gradil na Kopernikovem delu, kakor tudi na 
opazovanjih Tycha de Braheja in zakonih gibanja planetov Johannesa Keplerja. 

Nadaljnje opazovalne izboljšave so vodile do spoznanja, da je Sonce eno od sto 
milijard zvezd v krajevni galaksiji z imenom Rimska cesta, ki je ena od vsaj stotih 
milijard galaksij v Vesolju. Mnogo zvezd v krajevni galaksiji ima svoje planete. V 
največjem merilu so galaksije porazdeljene enakomerno in enake v vseh smereh, kar 
pomeni, da Vesolje nima robu ali središča. V manjših merilih so galaksije 
porazdeljene v skupinah, jatah in nadjatah, ki oblikujejo ogromna vlakna in praznine 
v prostoru, ter tvorijo ogromno penasto strukturoJ 12 ^ Odkritja v zgodnjem 20. stoletju 
so pokazala, da ima Vesolje začetek in, da se od tedaj prostor širiJ 13 ^ Trenutno se še 
vedno širi in to vedno hitreje. 

Teorija prapok a je prevladujoč kozmološki opis razvoja Vesolja. Po tej teoriji sta se 
prostor in čas pojavila skupaj pred 13,799 +0,021 milijardami leti^ z določeno 
količino energije in snovi, ki je postala redkejša, ko se je Vesolje razširilo. Po začetni 
pospešeni širitvi po približno 10 -32 sekunde in ločitvi štirih znanih osnovnih sil se je 
Vesolje postopoma ohladilo in se širilo naprej, kar je omogočilo, da so se tvorili prvi 
podatomski delci in preprosti atomi. Temna snov se je postopoma združila in tvorila 
penasto strukturo vlaken in praznin pod vplivom gravitacij e. Sčasoma so nastali 
velikanski oblaki vodika in helija na mestih kjer je bila temna snov najgostejša , ter 
tvorili prve galaksije, zvezde in vse, kar je vidno sedaj. Možno je videti telesa, ki so 
sedaj dlje stran kot 13,799 milijard svetlobnih let, ker se je sam prostor razširil, in se 
še vedno širi. To pomeni, da se lahko telesa, ki so sedaj oddaljena 46 milijard 
svetobnih let, vidijo v svoji oddaljeni preteklosti, saj so bila v tej preteklosti, ko so 
oddala svetlobo, veliko bližje Zemlji. 

Iz raziskovanja gibanja galaksij se ve, da Vesolje vsebuje več snovi kot jo je moč 
zaznati na običajne načine. Ta nevidna snov se imenuje temna snov^ (temna 
pomeni, da obstaja širok razpon močnega posrednega dokaza, da ta temna snov 
obstaja, vendar jo še niso neposredno opazovali). Model Lambda-CDM je najbolj 
razširjen model Vesolja. Po njem je približno 69,2 % + 1,2 % [2015] mase in energije 
v Vesolju skalarno polje znano kot temna energija , ki je odgovorna za trenutno 
širjenje prostora, ter približno 25,8 % [2015] temne snovi.P 6 ! Običajne (»barionske«) 
snovi je tako le 4,9 % [2015] fizičnega Vesolja.P 6 ! Zvezde, planeti in oblaki vidnega 
plina tvorijo le približno 6 % običajne snovi ali približno 0,3 % celotnega Vesolja. 

Obstaja več konkurenčnih domnev o končni usodi Vesolja in o tem kaj je bilo, če je 
bilo, pred prapokom. Več fizikov in filozofov odklanja takšne špekulacije in dvomi o 
tem, da bodo podatki o teh stanjih sploh kdaj dostopni. Nekateri fiziki so predlagali 


Vesolje 



Slika najbolj oddaljenega predela Vesolja 
vidnega s sedanjo optično in vesoljsko 
tehnologijo. Slika NASA/ESA/S. Bekvvith 
(STSci) in skupina HUDF, 3. junij 2014. 



Superračunalniška simulacija tvorjenja skupin in 
jat ter gibanja velikih vlaken v modelu s hladno 
temno snovjo in temno energijo, NCSA, Andrey 
Kravtsov (Univerza v Chicagu), Anatoly Klypin 
(Državna univerza Nove Mehike), 2011 


Starost (v 13,799 ± 0,021 milijard letM 

modelu 

Lambda- 

CDM) 

Premer neznano, verjetno neskončno.PJ 

Premer opazljivega vesolja: 

8,8 ■ 10 26 m 

(28,5 Gpc ali 93 Gly)Pl 

Masa najmaj 10 53 kgl 4 l 

(običajna 

snov) 


Povprečna 4,5 ■ 10 31 g/cm 3 l 5 l 

gostota 


Povprečna 2,72548 ± 0,00057 k! 6 1 

temperatura 













































več različnih domnev mnogovesolij, v katerih je krajevno Vesolje eno od mnogih 
(tudi neskončno mnogo) vesolij, ki prav tako obstajajoJ 2 ^ 18 ^ 19 ^ 20 ! 

Glavna osnovna (barionska) snov (4,9 %) 

vsebina temna snov (26,8 %) 

temna energija (68,3 %)1 7 1 

Oblika ravno z mejo napake 0,4 %[ 5 1 
Št. galaksij 200 ■ 10 9 I 8 1 


Definicija 


Fizično Vesolje je definirano kot ves prostor in časlži (s skupnim imenom prostor-čas) in 
njuno vsebinoJ 9 -' Ta vsebina se sestoji iz vse energije v razhčnih oblikah, vključno z 
elektromagnetnim valovanjem in snovjo, ter tako planeti, naravnimi sateliti, zvezdami, 
galaksijami in vsebino medgalaktičnega prostora.l 21 !! 22 !! 23 ! y Vesolju obstajajo tudi 
fizikalni zakoni, ki vplivajo na energijo in snov, kot so na primer: ohranitveni zakoni, 
zakoni klasične mehanike in teorij relativnosti. t 24 ^ 

Vesolje je velikokrat definirano kot »celotnost obstoja« ah vse kar obstaja, vse kar je 
obstajalo in vse kar bo obstajalo^ 24 ! Dejansko nekateri filozofi in znanstveniki pri 
definiciji Vesolja podpirajo vključitev zamisli in abstraktnih konceptov - kot sta na 
primer matematika in logika.125][26][27] Beseda vesolje se lahko nanaša tudi na 
koncepte, kot so: kozmos, svetin narava J 28 !! 29 ! 


Etimologija 



Obsežna zgradba Vesolja kot izgleda v 
infrardeči svetlobi z valovno dolžino 2,2 
mikrometra. 1.647.599 registriranih 
galaksij in drugih virov v katalogu ESC 
kot rezultat pregleda 2MASS. Svetlost 
galaksij je prikazana z modro 
(najsvetlejše) do rdeče (zelo šibko). 
Temni pas vzdolž diagonalnih robov in 
slike je senca krajevne Galaksije 



Znana prispodoba Vesolja. Nicolas 
Camille Flammarion, lesores, Pariz 1888, 
barve Heikenvvaelder Hugo, Dunaj 1998 



Slovenščina in slovanski jeziki 


Predvajaj 

Vesoljski teleskop Hubble - Pomanjšava od 
galaksij iz ultra-globokega polja do normalne 
povečave 

(video 00:50; 2. maj, 2019) 


Beseda vesolje etimološko ni povsem pojasnjenaJ 30 ^ Gre morda za 
ljudskoetimološko naslonitev. V stari cerkveni slovanščini je Vbsel'enaja 'naseljena zemlja', obiište Vbsel'enije 'vesolje', 
rusko BcejieHHast 'vesolje' in je dobesedni kalk starogrške besede ekumena^ 31 ! o LKOupEVtj: oikoumene (ge) 'naseljena (zemlja)' in 'cel 
svet', kar vsebuje žensko obliko trpnega deležnika glagola o Lkeco: oikeo 'stanujem, naselim'. Slovensko *vesoljni je morda nastalo iz 
*vbst> vbselenbjb (svetb) 'ves' in določno obliko trpnega deležnika glagola *vbseliti 'naseliti, vseliti'. Podoben izvor ima ruska besda. 

Krelj in drugi protestantski pisci so rabili vje ulnu, rodilnik vjiga olniga in gre mogoče za sklop iz *ves voljni 'celoten, 
vseobsegajoč', kar je dobesedno *'od vse (božje) volje'J 30 ^ 


Sopomenke 































Najpogostejša definicija za vesolje se pri starogrških filozofih kaže pri pitagorejcih 16 nav: to pan ('vse'), in vključuje celotno snov in 
prostor, TO 6 Aov: to holon ('vse stvari'), kar nujno ne vsebuje tudi praznino,C 32 ^ 33 ! in celoten kozmos (xO kevov: to kenon)J 34 ^ Druga 
sopomenka je bila 6 Koopoc;: ho kosmos (s pomenom svet, kozmos).Sopomenke se najdejo tudi pri latinskih avtorjih ( totum , mundus, 
natura ji 36 -' in so se ohranile v sodobnih jezikih. Na primer nemške besede Das Ali, Weltall in Natur za Vesolje. Podobne sopomenke se 
najdejo v angleščini, kot na primer vse ( everything , npr. v teorija vsega ( theory of everything)), kozmos ( the cosmos, npr. v kozmologija 
(cosmology)), svet ( the world, npr. v interpretacija mnogoterih svetov ( many-worlds interpretation)) in narava ( nature , npr. v naravno 
pravo ( natural law ) ali filozofija narave ( natural philosophy))P 7 ^ 


Razlogi za obstoj in smisel Vesolja 


Hawking je zapisal: »Človeku ne bi bilo treba reči, da je Bog zagnal vesolje tako, da teče na neki poljuben način, ki ga ne moremo 
razumeti. Moja teorija ne pravi ničesar o obstoju Boga - le to pravi, da se On ne more obnašati, kakor bi se mu zazdelo.« In še: »Čeprav 
znanost morda lahko reši vprašanje nastanka vesolja, pa ne zna odgovoriti na vprašanje: zakaj se vesolje sploh muči s svojim obstojem? 
Odgovora na to vprašanje ne poznam.«^ 38 l 

Če se na grobo oceni, se lahko dobi tudi število planetov v Vesolju, podobnih Zemlji, ki znaša približno 5 Verjetnost, da so 

življenja na njih razvita v enakih fazah, je majhna. 

Fizikalne značilnosti 


Od štirih osnovnih Jnterakcij v astronomskih dolžinskih merilih prevladuje gravitacija . Gravitacijski učinki so kumulativni; to je v 
nasprotju s pozitivnimi in negativnimi učinki, ki se običajno medsebojno izničijo. Zaradi tega je v astronomskih dolžinskih merilih 
elektromagnetna interakcija relativno nepomembna. Preostali dve interakciji, šibka in močna jedrska sila, z razdaljo zelo hitro upadata; 
njuni učinki so omejeni predvsem na podatomskem dolžinskem merilu. 

Za Vesolje se zdi, da vsebuje veliko več snovi kot antimaterije. Ta asimetrija je verjetno povezana s kršitvijo simetrije CP.E 39 J To 
neravnovesje med snovjo in antimaterijo je delno odgovorno za obstoj vse snovi, ki obstaja v sedanjosti. Če bi snov in antimaterija ob 
prapoku nastali v enaki količini, bi se med seboj popolnoma izničili in pustili za sabo le fotoneJ 40 ^ 41 ! Za Vesolje se tudi zdi, da nima niti 
gibalne niti vrtilne količine, ki bi sledili sprejetim fizikalnim zakonom, če je Vesolje končno. Ti zakoni so Gaussov zakon in 
nedivergenca napetostnega psevdotenzorjaJ 42 ! 



















Velikost in predeli 


Glej tudi: opazljivo vesolje in opazovalna kozmologija 

Velikost Vesolja je težko določiti. V skladu s splošno teorijo relativnosti, nekateri predeli prostora ne morejo nikoli priti v stik s 
krajevnim zaradi končne hitrosti svetlobe in stalnega širjenja prostora. Na primer, radijska sporočila poslana z Zemlje verjetno ne bodo 
nikoli dosegla nekaterih predelov prostora, tudi če bo Vesolje obstajalo večno. 

Predpostavlja se, da oddaljeni predeli prostora obstajajo in da so del stvarnosti tako kot obstajamo tudi mi, čeprav z njimi nikoli ne bomo 
mogli imeti stika. Prostorski predel, ki lahko na nas vpliva in na katerega lahko vplivamo mi, je opazljivo vesolje. Opazljivo vesolje je 
odvisno od lege opazovalca. S premikanjem lahko opazovalec pride v stik z večjim predelom prostora-časa kot opazovalec, ki se ne 
premika. Kljub temu celo najbolj hiter popotnik ne more priti v stik z vsem prostorom. Značilno je, da opazljivo vesolje označuje del 
Vesolja, ki se ga opazuje s krajevnega vidnega mesta v krajevni galaksiji, Rimski cesti. 

Prava razdalja - razdalja, ki se meri v določenem času, vključno s sedanjostjo - med Zemljo in robom opazljivega vesolja, je 46 milijard 
svetlobih let (14 milijard parsekov), zaradi česar je premer opazljivega vesolja približno 28 *10 9 pc (91 xio 9 ly). Razdalja, ki jo je 
svetloba prepotovala od roba opazljivega vesolja, je zelo blizu starosti_ Vesolja pomnoženo s hitrostjo svetlobe, 13,8 x 10 9 ly 
(4,2 x 10 9 pc), vendar to ne predstavlja razdalje v vsakem trenutku, ker se rob opazljivega vesolja in Zemlja, od izmerjenega trenutka 
medsebojno oddaljujeta.Za primerjavo, premer tipične galaksije je 30.000 svetlobnih let (9,198 parsekov), in tipična razdalja med 
dvema sosednjima galaksijama je 3 milijone svetlobnih let (919,8 kiloparsekovjj 45 ] Kot primer: Premer Rimske ceste je približno 
100.000-180.000 svetlobnih letj 46 ^ 47 ^ in najbližja sestrska galaksija Rimske ceste je Andromedina galaksija, ki se nahaja približno 2,5 
milijona svetlobnih let daleč.f 48 ^ 

Ker se ne da opazovati prostor onstran roba opazljivega vesolja, ni znano, ali je velikost Vesolja v celoti končno ali neskončno.l 2 !! 49 !! 50 ! 
Ocene skupne velikosti Vesolja, če je končno, dosegajo 10 lol ° megaparsekov, podane v resoluciji No-Boundary ProposalP 1 ^ 


Starost in širjenje 

Astronomi so izračunali starost Vesolja ob predpostavki, da model Lambda-CDM pravilno opisuje evolucijo Vesolja iz enotnega, 
vročega, gostega izvornega stanja v sedanje stanje in da pravilno meri kozmološke parametre, ki sestavljajo model. Običajno je v nabor 
opazovanj vključena anizotropija kozmičnega mikrovalovnega sevanja ozadja, razmerje svetlosti/rdečega premika za supernove tipa la, 
in obsežne jate galaksij, ki vsebujejo značilnost barionske akustične oscilacije. Na splošno druga opazovanja, kot so Hubblova konstanta, 
velika količina jat galaksij, šibko gravitacijsko lečenje in starost kroglastih zvezdnih kopic, zagotavljajo preverljivost modela, vendar se 
trenutno manj točno meri. Ob predpostavki, da je model Lambda-CDM pravilen, prinaša merjenje parametrov z uporabo različnih tehnik 
s številnimi preskusi najboljšo oceno starosti Vesolja iz leta 2015 13,799 ± 0,021 milijard let.^U 

Sčasoma so se Vesolje in njegove komponente razvile; na primer, relativna populacija kvazarjev 
in galaksij se je spremenila[- 52 l Tudi prostor sam se je razširil. Zaradi te širitve, lahko 
znanstveniki na Zemlji opazujejo svetlobo iz galaksij, ki se nahajajo 30 milijard svetlobnih let 
daleč, čeprav je svetloba potovala le 13 milijard let; prostor med njimi se je razširil. Ta širitev je v 
skladu z opazovanjem, da je bila svetloba iz oddaljenih galaksij v rdečem premiku; oddani fotoni 
so se med svojim potovanjem raztegnili na daljše valovne dolžine in nižje frekvence. Analize 
supernove tipa la kažejo, da se prostorska širitev pospešujeJ 53 ^ 54 ^ 

Več kot je snovi v Vesolju, močnejša je medsebojna gravitacijska privlačnost snovi. Če bi bilo 
Vesolje preveč gosto, bi se lahko ponovno zrušilo v gravitacijsko singularnost. Vendar, če bi 
Vesolje vsebovalo premalo snovi, bi se širitev prehitro pospeševala in planeti in planetarni sistem 
se ne bi mogli oblikovati. Od prapoka poka, se je Vesolje širilo monotono. Morda ni 
presenetljivo, da ima krajevno Vesolje ravno pravšnjo gostoto mase približno 5 protonov na 
kubični meter, kar je omogočilo razširitev v zadnjih 13,8 milijarde let, kar je dalo čas za 
oblikovanje Vesolja kot se ga vidi sedaj. 

Dinamične sile, ki delujejo na delce v Vesolju, vplivajo na stopnjo širitve. Pred letom 1998 se je 
pričakovalo, da se bo stopnja povečevanja Hubblove konstante z minevanjem časa zmanjšala 
zaradi vpliva gravitacijskih interakcij v Vesolju. V Vesolju je še dodatna količina, ki se jo lahko 
opazuje, ki se imenuje parameter zaviranja (deceleration parameter), za katerega kozmologi 
pričakujejo, da je neposredno povezan z gostoto snovi v Vesolju. Leta 1998, sta dve različni skupini izmerili parameter zaviranja, da je 
skladen z -1, vendar ne z ničlo, kar pomeni, da se današnja stopnja povečevanja Hubblove konstante povečuje s časom.f 14 !! 56 ! 


■;c\> 


Astronomi so v Rimski cesti odkrili 
zvezde, ki so stare skoraj 13,6 
milijard let. 


Prostor-čas 


Glej tudi: Lorentzeva transformacija 



























Prostori-časi so arene kjer se dogajajo vsi fizikalni dogodki. Osnovni elementi prostorov-časov so dogodki. V danem prostoru-času je 
dogodek definiran kot edinstvena lega v nekem času. Prostor-čas je unija vseh dogodkov (enako kot je premica unija vseh svojih 
točk)J 57 l 

Zdi se, da je Vesolje enakomeren prostorsko-časovni kontinuum, ki je sestavljen iz treh prostorskih in ene časovne razsežnosti (dogodek 
v prostoru-času fizikalnega vesolja se zato lahko določi z nizom štirih koordinat: (x, y, z, t) ). V povprečju je prostor skoraj raven (z 
ukrivljenostjo blizu nič), kar pomeni, da evklidska geometrija empirično velja z visoko točnostjo v večini VesoljaJ 58 ! Za prostor-čas se 
tudi zdi, da ima preprosto povezano topologi jo, analogno s kroglo, vsaj na dolžinski lestvici opazljivega vesolja. Vendar pa današnja 
opazovanja ne izključujejo možnosti, da ima Vesolje več razsežnosti (kot domnevajo nekatere teorije, kakor je teorija strun), in da ima 
lahko njegov prostor-čas več povezanih globalnih topologij, analogno valjastim ali toroidnim topologijam dvorazsežnih prostorovJ 59 ^ 60 ! 

Prostor-čas Vesolja se običajno razlaga z evklidskega stališča, s prostorom s tremi razsežnostmi in časom sestavljenim iz ene razsežnosti, 
četrte razsežnosti.S kombiniranjem prostora in časa v eno mnogoterost , ki se imenuje prostor Minkowskega, so fiziki poenostavili 
veliko število fizikalnih teorij, kot so tudi enotneje opisali delovanje Vesolja na nadgalaktičnem in podatomskem nivoju. 

Prostor-čas dogodki niso absolutno določeni prostorsko in časovno, temveč so določeni relativno glede na gibanje opazovalca. Prostor 
Minkowskega se približuje Vesolju brez gravitacije; psevdoriemannovska mnogoterost splošne teorije relativnosti opisuje prostor-čas s 
snovjo in gravitacijo. 


Oblika 

Splošna teorija relativnosti opisuje kako prostor-čas ukrivljata in upogibata masa in energija 
(gravitacija). Topolog ija ali geometrija Vesolja vključujeta krajevno geometrijo v opazljivem 
vesolju in globalno geometrijo. Kozmologi pogosto delajo s prostoru podobno rezino 
prostora-časa, ki se imenujejo sogibajoče koordinate. Rezina prostora-časa, ki se jo lahko 
opazuje, je narobe obrnjen stožec svetlobe, ki razmejuje kozmološko obzorje. 

Kozmološko obzorje (imenovano tudi obzorje delcev ali obzorje svetlobe), je največja 
razdalja iz katere so lahko delci pripotovali do opazovalca v času obstoja Vesolja. To obzorje 
predstavlja mejo med opazljivimi in neopazljivimi predeli Vesolja.I 62 !! 63 ! Obstoj, značilnosti 
in pomembnost kozmološkega obzorja je odvisen od posameznega kozmološkega modela. 

Pomemben parameter, ki opredeljuje prihodnji razvoj teorije Vesolja, je p arameter gostote . 

Omega (Q). Ta je določen kot povprečna gostota snovi Vesolja deljena s kritično gostoto. 

Parameter določi eno izmed treh geometrij glede na to ali je Q enak, manjši ali večji kot 1 - 
te so poimenovana kot ravna, odprta in zaprta vesolja^ 64 ! 

Opazovanja, vključno s sondama Cosmic Background Explorer (COBE), Wilkinson Microwave Anisotropy Probe (WMAP) in 
Planckovimi zemljevidi CMB, kažejo na to, da je Vesolje neskončno v obsegu s končno starostjo, kar so opisali s Friedmann-Lemaitre- 
Robertson-Walker (FLRW) modeli.l 65 !! 66 !! 67 ! Ti modeli FLRW tako podpirajo inflacijske in standardne modele kozmologije, ki 
opisujejo ravno, homogeno Vesolje v katerem prevladuje temna snov in temna energija.f 68 R 69 ] 



Podpora življenju 

Vesolje naj bi bilo natančno naravnano; domneva Natančna naravnanost Vesolja je teza, da se pogoji, ki omogočajo obstoj opaznega 
življenja v Vesolju, lahko pojavijo le, ko določene univerzalne temeljne fizikalne konstante ležijo znotraj ozkega obsega vrednosti. Če bi 
bila katerakoli od temeljnih konstant le rahlo drugačna, Vesolje verjetno ne bi omogočalo vzpostavitve in razvoja snovi, astronomskih 
struktur, elementarne raznolikosti ali življenja^ 70 ! O tezi se razpravlja med filozofi, znanstveniki, teologi in zagovorniki kreacionizma. 

Usoda Vesolja 


Odvisno od povprečne gostote snovi in energije v Vesolju, se bo Vesolje ali večno razširjalo ali pa bo prevladovala težnost in se bo 
morebiti sesedlo samo vase v »velikem zdrku« ali »velikem kolapsu«. Trenutno kaže, da je za to premalo mase in energije in celo, da 
širjenje Vesolja narašča in se bo širilo vekomaj. Glej tudi končna usoda Vesolja, toplotna smrt Vesolja. 

Mnogovesolje 


Obstajajo razmišljanja, da obstaja več vesolij v večnivojskem mnogovesolju (multivesolju). Masa, ki v takšnem vesolju pade v črno 
luknjo, je lahko prapok, ki naredi drugo vesolje. Vsekakor takšnih zamisli trenutno ne morejo preveriti in so le spretna umovanja. 


Drugi pojmi 






































Skozi zgodovino so uporabili različne besede za označitev »celotnega prostora«, vključno s sopomenkami v različnih jezikih »nebesa«, 
»kozmos« in »svet«. 

Večinoma se sicer besede kot je svet in soznačnice v različnih jezikih sedaj nanašajo na planet Zemljo, včasih pa se nanašajo tudi na vse, 
kar obstaja. 

Pri pojmu mnogovesolja, ki vsebuje veliko »vesolij« (pisano z malo), je Vesolje, pisano z veliko, eno izmed njih. 



Zemljevid opazljivega Vesolja z nekaj pomembnejšimi astronomskimi telesi, ki jih sedaj poznamo. Merilo proti desni narašča eksponentno. Nebesna 
telesa so povečana do velikosti, pri kateri se lahko razbere njihovo obliko in površino. 


Glej tudi 

■ fizika osnovnih delcev 

■ standardni model 

■ kritična gostota 

■ Einsteinovo vesolje 

■ otroško vesolje 

■ popolna teorija poenotenja 

■ splošna teorija relativnosti 

■ teorija velikega p oenotenja 

■ teorija vsega 

■ Olbersov paradoks 

■ znanstvena fantastika 

■ vesoljsko plovilo 

Opombe 


a. Po moderni fiziki sta prostor in čas medsebojno povezana in, če se ju obravnava ločeno, sta fizikalno brezpredmetna. 
Glej teorija relativnosti. 

b. Čeprav je v navedenem viru navedeno v megaparsekih , je to število tako veliko, da bi njegove števke ostale dejansko 
nespremenjene za vse namere in namene ne glede na to v katerih običajnih enotah bi bilo navedeno - ali v nanometrih 
ali gigaparsekih , saj bi razlike izginile v napako. 

